Bryggergården genindviet i 2008 | Tårnby Kommunebiblioteker
Bryggergården genindviet i 2008
Kalk, fajance og bryggeri - 250 års industrihistorie i Kastrup på Bryggergården.
Fortling - en entrepreneur
Kastrup Værk begyndte industrialiseringen i Kastrup. Der er blev produceret kalk, fajance og øl på Kastrup Værk. Der er over 250 års industrihistorie i Kastrup på Bryggergården.
Den 6. juni 2008 blev Kastrup Værk, lokalt kendt som Bryggergården, genindviet. På fotoet klipper daværende borgmester Henrik Zimino snoren over ved den festlige lejlighed.
Kastrup Værk genindvies efter renovering.
Kastrup Værk og havn blev købt af Skanska i 1997, og i de seneste år har firmaet i samarbejde med Kulturarvstyrelsen og Tårnby Kommune været i gang med et større restaureringsarbejde på bygningerne.
250 års historie
Bryggergården har en 250 år lang historie. I 1747 fik den tyske håndværker, hofstenhugger og senere hofbygmester, Jacob Fortling, kongeligt privilegium på at bryde kalk på Saltholm.
Kastrup Værk set fra vandet.
Udenlandsk indflydelse på fajancen
På fajanceværket blev der fremstillet smukke portrætbuster, figurer, opsatser, skåle, bordstel, terriner, kander, skrivetøj med mere. Motiverne er ofte røde roser, en gul papegøjetulipan eller blå asters. Her var ansat mange håndværkere med udenlandsk baggrund.
Fajance produceret på Kastrup Værk.
Forbindelsen til Kastrupgård
Jacob Fortling opførte samtidig med Kastrup Værk et landsted, Kastrupgård, der blev forbundet med Kastrup Værk med en ny vej, vore dages Alleen.
Kastrupgård blev fredet i 1924 og ejes af Tårnby Kommune. Her har Kastrupgårdsamlingen siden 1977 haft til huse.
På museet kan man også se eksempler på Kastrup-fajancerne samt malerier af Th. Philipsen, som boede på Bryggergården, når han skulle male i Kastrup eller på Saltholm.
Stengods-og fajanceproduktionen ophørte omkring 1800, men den oprindelige produktionsgren, kalkbrændingen, fortsatte indtil 1955. Råstoffet kalk blev fortsat hentet på Saltholm indtil 1930´erne. Gennem årene kom der nye virksomheder til Kastrup Værk f.eks. et bryggeri fra 1838. Dette har givet Kastrup Værk dets mere lokalkendte navn Bryggergården.
Kastrup Værks ejere
1749-1763 Jacob Fortling
1763-1777 Jess Didrichsen og Jacob Stenzler
1777-1784 Chr. Westerholdt og Nicolaj Hørpner
1784-1792 Peter Jacob Hygom og Chr. Jørgensen
1792-1829 Ole Tønder Lange
1829-1831 J.P. Bødker
1831-1870 Martin Petersen
1870-1894 Cornelius Petersen (søn af Martin Petersen)
1894-1899 Carl Monrad Larsen
1899-1992 A/S Ny Kalkbrænderi